CELEX: 32014R0685
Language: bg
Date: 2014-06-20 00:00:00
Title: Регламент (ЕС) № 685/2014 на Комисията от 20 юни 2014 година за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на съполимер на поливинилов алкохол, присаден върху полиетиленгликол, в твърди добавки в храни  Текст от значение за ЕИП

21.6.2014   
            
            
               BG
            
            
               Официален вестник на Европейския съюз
            
            
               L 182/23
            
         РЕГЛАМЕНТ (ЕС) № 685/2014 НА КОМИСИЯТА
   от 20 юни 2014 година
   за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на съполимер на поливинилов алкохол, присаден върху полиетиленгликол, в твърди добавки в храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 и член 14 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и условията за тяхната употреба.
            
         
               (2)
            
            
               С Регламент (ЕС) № 231/2012 на Комисията (3) се определят спецификациите на добавките в храните, включени в списъците в приложения II и III към Регламент (ЕО) № 1333/2008.
            
         
               (3)
            
            
               Тези списъци могат да бъдат актуализирани в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление.
            
         
               (4)
            
            
               На 13 септември 2011 г. бе подадено заявление за разрешаване на употребата на съполимер на поливинилов алкохол, присаден върху полиетиленгликол (съполимер на ПВА, присаден върху ПЕГ), във водни филмови покрития с незабавно освобождаване за добавки в храни. На държавите членки бе предоставен достъп до заявлението в съответствие с член 4 от Регламент (ЕО) № 1331/2008.
            
         
               (5)
            
            
               Европейският орган за безопасност на храните направи оценка на безопасността на съполимера на ПВА, присаден върху ПЕГ, при употребата му като добавка в храните и стигна до заключението, че употребата му като филмово покритие в хранителни добавки не поражда опасения във връзка с безопасността при предложените видове употреба (4).
            
         
               (6)
            
            
               Съполимерът на ПВА, присаден върху ПЕГ, е предназначен за употреба във водни филмови покрития с незабавно освобождаване за добавки в храни. Той защитава срещу неприятен вкус или мирис, подобрява външния вид, улеснява поглъщането на таблетките, придава характерен външен вид и защитава чувствителните активни съставки. Специфично свойство на веществото е, че е изключително гъвкаво, с нисък вискозитет и се разтваря бързо в киселинна, неутрална и алкална водна среда. Поради това е целесъобразно да се разреши използването на съполимера на ПВА, присаден върху ПЕГ, като глазиращ агент в твърди хранителни добавки, и като Е-номер на тази добавка в храна да бъде определен E 1209.
            
         
               (7)
            
            
               Спецификациите за съполимера на ПВА, присаден върху ПЕГ, следва да се включат в Регламент (ЕС) № 231/2012 при включването на добавката за първи път в списъка на Съюза на добавките в храните, съдържащ се в приложение II към Регламент (ЕО) № 1333/2008.
            
         
               (8)
            
            
               Поради това Регламент (ЕО) № 1333/2008 и Регламент (ЕС) № 231/2012 следва да бъдат съответно изменени.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложение I към настоящия регламент.
   Член 2
   Приложението към Регламент (ЕС) № 231/2012 се изменя в съответствие с приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
   
      (4)  EFSA Journal (Бюлетин на ЕОБХ), 2013 г.; 11(8):3303.
   
      ПРИЛОЖЕНИЕ I
      Приложение II към Регламент (ЕО) № 1333/2008 се изменя, както следва:
      
                  1)
               
               
                  В част Б, точка 3 „Добавки, различни от оцветители и подсладители“ след вписването за добавката в храни Е 1208 (съполимер на винилпиролидон и винилацетат) се вмъква следното вписване:
                  
                              „E 1209
                           
                           
                              Съполимер на поливинилов алкохол, присаден върху полиетиленгликол“
                           
                        
            
                  2)
               
               
                  В част Д, в категория храни 17.1 „Хранителни добавки, предлагани в твърдо състояние, включително ампули, таблетки и подобни форми, с изключение на формите за дъвчене“ след вписването за добавката в храни E 1208 се вмъква следното вписване:
                  
                               
                           
                           
                              „E 1209
                           
                           
                              Съполимер на поливинилов алкохол, присаден върху полиетиленгликол
                           
                           
                              100 000“
                           
                           
                               
                           
                           
                               
                           
                        
            
   
      ПРИЛОЖЕНИЕ II
      В приложението към Регламент (ЕС) № 231/2012 след вписването за E 1208 (съполимер на винилпиролидон и винилацетат) се вмъква следното вписване:
      
         
            „E 1209 СЪПОЛИМЕР НА ПОЛИВИНИЛОВ АЛКОХОЛ, ПРИСАДЕН ВЪРХУ ПОЛИЕТИЛЕНГЛИКОЛ
         
         
                     
                        Синоними
                     
                  
                  
                     Съполимер на поливинилов алкохол, присаден върху макрогол; поли(етан-1,2-диол-прис-етанол); етенол, полимер с оксиран, присаден; оксиран, полимер с етанол, присаден; съполимер на поливинилов алкохол, присаден върху етиленов оксид
                  
               
                     
                        Определение
                     
                  
                  
                     Съполимерът на поливинилов алкохол, присаден върху полиетиленгликол, е синтетичен съполимер, който се състои от звена в приблизително съотношение 75 % ПВА и 25 % ПЕГ
                  
               
                     CAS номер
                  
                  
                     96734-39-3
                  
               
                     Химично наименование
                  
                  
                     Съполимер на поливинилов алкохол, присаден върху полиетиленгликол
                  
               
                     Химична формула
                  
                  
                      
                  
               
                     Средна молекулна маса
                  
                  
                     От 40 000 до 50 000 g/mol
                  
               
                     
                        Описание
                     
                  
                  
                     Бял до жълтеникав прах
                  
               
                     
                        Идентификация
                     
                  
                  
                      
                  
               
                     Разтворимост
                  
                  
                     Умерено разтворим във вода, разредени киселини и разредени разтвори на алкални хидроксиди; практически неразтворим в етанол, оцетна киселина, ацетон и хлороформ
                  
               
                     Инфрачервен спектър
                  
                  
                     Трябва да съответства
                  
               
                     Стойност на pH
                  
                  
                     5,0 — 8,0
                  
               
                     
                        Чистота
                     
                  
                  
                      
                  
               
                     Естерно число
                  
                  
                     От 10 до 75 mg/g KOH
                  
               
                     Динамичен вискозитет
                  
                  
                     От 50 до 250 mPa·s
                  
               
                     Загуба след изсушаване
                  
                  
                     Не повече от 5 %
                  
               
                     Сулфатна пепел
                  
                  
                     Не повече от 2 %
                  
               
                     Винилацетат
                  
                  
                     Не повече от 20 mg/kg
                  
               
                     Оцетна киселина/общо ацетати
                  
                  
                     Не повече от 1,5 %
                  
               
                     Етиленгликол
                  
                  
                     Не повече от 50 mg/kg
                  
               
                     Диетиленгликол
                  
                  
                     Не повече от 50 mg/kg
                  
               
                     1,4-диоксан
                  
                  
                     Не повече от 10 mg/kg
                  
               
                     Етиленов оксид
                  
                  
                     Не повече от 0,2 mg/kg
                  
               
                     Арсен
                  
                  
                     Не повече от 3 mg/kg
                  
               
                     Олово
                  
                  
                     Не повече от 1 mg/kg
                  
               
                     Живак
                  
                  
                     Не повече от 1 mg/kg
                  
               
                     Кадмий
                  
                  
                     Не повече от 1 mg/kg“